open-index/open-wikipedia-markdown huggingface dataset:
Blusa eguna Gasteizen

thumb|Blusa eguna Gasteizen 2015.
Uztailaren 25ean, Gasteiz hiriak nesken eta blusen eguna ospatzen du. Egun batzuk beranduago, abuztuaren 4ean, hasiko diren Andre Maria Zuriaren ohorezko jai nagusien atari moduan.

Egun horretan, blusen taldeek lehen joan-etorria egingo dute zezenketara eta bestelako ekintzak bururuko dira, hala nola, nekazaritza- eta abeltzaintza-azoka, zezenketak, astoen lasterketak, herri kirolak, musika, dantza-plaza,merkatua,etab.

Aipatzekoa da, hiria guztiz animaturik dagoela eta giroa ezin hobea izaten dela.

SANTIAGO EGUNAREN 2012ko EGITARAUA:

-8:00. San Migel eliza. Andre Maria Zuriaren kapera
Meza Santua.
Antolatzailea: Andre Maria Zuriaren Kofradia

-9:30. Santa Isabeleko hilerria
Hilerrira Bisitaldia
Antolatzailea: Blusen eta Nesken Batzordea eta Andre Maria Zuriaren Kofradia

-10:00 Unibertsitateen aparkalekua
Santiago Bideko Nekazaritza Azoka
Antolatzailea: Arabako Foru Aldundia

-10:30. Zezen Plaza
Zezen ikuskizunak handia eta bigantxak

-12:00. Foru plaza
Herri kirolak
Antolatzailea: Blusen eta Nesken Batzordea

-13:00 Florida parkeko kioskoan
Gasteizko Udal Musika Bandaren kontzertua, Blusa baten zuzendaritzapean

-13:00. Arka plaza
2011ko Zintzarritar sarien banaketa
Antolatzailea: "Zintzarri" taldea

-17:00. Espainia plazatik, Eduardo Dato eta Florida kaleetan barrena
Zezenetara joatea
Antolatzailea: Blusen eta Nesken Batzordea

-17:00. Foru plazako pilotalekua
Blusa eta Nesken arteko pilota partidak
Antolatzailea: Blusen eta Nesken Batzordea

-18:00. Zezen Plaza
Abonuko lehen zezenketa
Carmen Segoviaren zezenak. Zezenketariak: Saúl Jiménez Fortes, Juan José, Padilla, David Fandilla "El Fandi"

-20:30. Zezen Plazatik
Zezenetatik itzultzea
Independentzia kalean barrena (1. taldea)
Dato kalean barrena (2. taldea)
Antolatzailea: Blusen eta Nesken Batzordea

## Kanpo estekak
Ekhiñe Egiguren

**Ekhiñe Egiguren Azkune** (Donostia, 1978) Arkitektoa da lanbidez eta hirigintza alorrean egiten du lan, horretaz gain hainbat egunkaritan idazten du. Literatur lehiaketetan ere parte hartu du eta hainbat sari ugari jaso ditu, besteak beste, Lasarte-Oriako XXVI. Poesia Saria, Pasaia Hiria XVI. Poesia Saria (2012) eta Peru Abarka Saria (2013).

## Lanak 
### Poesia 
* *Hirigrafiak eta Paisaiagramak* (2012), Bermingham argitaletxea. Pasaia Hiria Poesia Saria.

## Kanpo loturak 
* Ekhine Egiguren Euskal Idazleen Elkartean
* Ekhine Egigurenekin elkarrizketa Hitza Lea Artibai eta Mutrikuko albisteak aldizkarian
Parque Warner Madrid

**Parque Warner Madrid** ("Madrilgo Warner parkea"), lehen **Warner Bros. Movie World Madrid** deitua, San Martín de la Vegan, Madrilgo Erkidegoan, dagoen jolas-parke abangoardista da. 

1999an hasi zen eraikitzen, eta 2 urteren ondoren, 2002an zabaldu zen publikoarentzat. 33 atrakzio ditu, horien artean, munduko bosgarren erorketa-dorre altuena dago. Warner Bros-en eta DC  Comics-en filmetan eta marrazki bizidunetan girotutako 5 eremu tematikotan banatzen da. Eremu hauetan Estatu Batuetako hainbat leku ere agertzen dira, hala nola, Hollywoodeko estudioak edo Beverly Hills auzoa.

**Parque Warner** barnean hanbat filma, telesai eta iragarki grabatu dira, bertako dekorazioa dela eta.

## Gune tematikoak 
Esan bezala, bost eremutan edo gune tematikotan banatzen da atrakzio parke hau. Gune bakoitzak gauza ezberdinetan temazitatuta dago.

* Hollywood Boulevard
Parke tematikoaren sarreran dago, bertan daude denda gehienak.
* Movie World Studios
Eremu hau tematizatuta dago film distinaten agertokietan, bereziki Kalifornian.
* DC Super Heroes World
Gunea DC komikietan oinarrituta dago, bertan daude parke honen atrakzio handienak.
* Old West Territory
Mendebaldean  Urrunan tematizatuta dago.
* Cartoon Village
Guen familiarra eta da, Looney Toones eta Warner Bros-en marrazki bizidunetan oinarrituta.

## Atrakzio nagusiak 
Atrakzioak lau gune tematikotan banatzen dira; izan ere, Hollywood Boulevarden, sarrera-eremuan, ez dago atrakziorik.

## Kanpo estekak 
* Webgune ofiziala
Rappel (marketina)

Marketinean, **rappela** bolumen handia erosteagatik hornitzaileak bezeroari egiten dio beherapen orokorra da, portzentaje moduan.
Teknikak bere izena rappel jaitsiera moduari zor dio. Azken helburua bezeroaren esfortzua saritu eta aurrezte handiagoa ematea da, sari gisa. Adibide bat jartzearren:

* 0tik 100.000€ra: %10eko beherapena.
* 100.001etik 200.000€ra: %20
* 10.000.000tik 100.000.000€ra: %30
* 100.000.000€tik gora: %40a

## Kanpo estekak
Iztupa

**Iztupa** edo **amelua** lihoa edo kalamua jotzen direnean bereizten den zati larria da, sokak eta ehun latzak egiteko erabiltzen dena. Mardul merkaturatzen zuten, xerlo edo zuntz desberdineko mataza moduan. Erosleak era askotakoak ziren, eta horrela, alde batetik, zaku-oihalen eta ehun lodien ehuleak zeuden, eta, bestetik,  bikeztatzaileek erabiltzen zuten produktu nagusietako bat zen. Iztupa ere erabiltzen zuten, betegarri gisa, aulkigileak, talabarteroak, koltxoneroak eta altzarien tapizatzaileak. 

Kalitate hobeko iztupak, zuntz luzeen proportzio handi batekin, orraztu eta irun zitezkeen ehun-kalitate txikiko hariak egiteko, baina beste erabilera batzuetarako egokiak. Hari horiek nahiko oihal estuetan (iztupa-ehunak) edo nahiko zakarretan (zaku-oihalak) ehundu zitezkeen.

## Erreferentziak 
## Kanpo estekak
Mýrdalsjökull

**Mýrdalsjökull** (islandierazko *Limo haran glaziarra*,  ahoskatua) Islandia hegoaldean dagoen glaziarra da.

Glaziarrak Katla sumendiaren galdara magmatikoa estaltzen du.

## Argazkiak 

Fitxategi:"ice castle" formation on Mýrdalsjökull.jpg|
Fitxategi:Glacier Iceland.JPG|

## Kanpo estekak 
* Glaziarraren urrutiko ikuspegia.
Tapizeria

thumb|250px|**Tapizatzaile** bat butaka baten betelana prestatzen.

**Tapizeria** altzariak, bereziki eserlekuak, oihalez apaintzeko jarduera da. Altzari horiek erosoago egiteko behar diren malgukiak eta biguntzeko materiala jarri ere egiten ditu tapizeroak. Tapizerian jarduten duen langilea **tapizatzailea** da.

## Kanpo estekak
Jose Ramon Zabala Urra

**Jose Ramon Zabala Urra** (Artatza, Nafarroa Garaia, 1948 – Iruñea, Nafarroa Garaia, 2005eko martxoaren 17a) soziologoa, UGTko sindikalista eta PSNko militantea izan zen.

## Biografia 
Jose Ramon Zabala Urra PSNko kide historiko bat zen. Artatzan jaiotako, irakasle izateko ikasi zuen. Urte batzuk geroago UNEDen Zientzia Politikoak ikasi zituen. 1978an UGTko lehenengo zuzendaritza batzordean hartu zuen parte. 1982an Iruñeko Udalean zinegotzi izendapena jaso zuen. 1983-1987 urtetan foru-parlamentarioa izan zen. 1987an udaletxera itzuli zen. Urte berean Julian Balduzen ordez Espainiako Senatura joan zen. Baita PSNko antolaketaren idazkaria izan zen. 1995an UGTra itzuli zen, Heziketako arduradun. Juan Jose Lizarberekin kritikoa izan zen. 2004 Carlos Chiviteren hautagaitzaren alde jarri zen, José Luis Rodríguez Zapateroren alde. Chivite idazkari orokorraren izendapena jaso zuenean bera Nafarroako batzordeko kidea izan zen. Kontxi Ugalderekin ezkonduta, alaba bat zuen. Bat-bateko bihotzeko baten ondorioz hil zen. *Diario de Navarra* egunkarian idazten zuen.

## Bibliografia 
* J.R. Zabala: *Navarra 1980-2005*. Artikuluen bilduma. Iruñea: 2007.

## Erreferentziak 
## Kanpo loturak 
*  *El País*eko artikulua.
*  Heriotzaren berria *Diario de Noticias* egunkarian.
TXEMA

[thumb|120px|[Jennifer Coolidge aktorea, American Pie filmeko TXEMA.]]

**TXEMA** modu informalean erabiltzen den akronimoa da, "**Txortan Egiteko Moduko Ama**" esan nahi duena. Emakume helduak baina sexualki desiragarriak era baldarrean izendatzeko erabili ohi da, ingelesezko MILF ("Mother I'd Like to Fuck") ingeles akronimoaren euskal aldaera gisa. Euskarazkoak, gainera, "**Txortan Egiteko Moduko Aita**" ere esateko balio du.

## Jatorria 
Hitz hau 1990eko hamarkadan sortu zen. MILF erabili zen lehen erregistroetako bat 1995. urtean kokatzen da, urte horretan *Google Groups* atarian, *Playboy* aldizkariari buruzko agerkari bat dago, non "ChiPhiMike" erabiltzaileak dio New Jerseyko jendeak MILF hitza erabiltzen dutela "Txortan egiteko moduko ama" adierazteko.

MILF akronimoa 1999ko American Pie filmari esker egin zen bereziki ezagun, zeinetan Jennifer Coolidge aktoreak antzeztutako ama izendatzeko erabili baitzen.

## Erreferentziak 
## Kanpo estekak
MILF

**MILF** izenarekin bi akronimo ezberdin ezagutzen dira, biak ala biak ingeleratik eratorria:
* **MILF**, , euskaraz TXEMA gisa laburbilduko litzatekeena.
* **MILF**, , euskaraz Askapen Islamikorako Fronte Mairua
2012ko Nafarroako lau eta erdiko txapelketa

**XIV. Nafarroako lau eta erdiko txapelketa** 2012an Eskuzko Pilota Enpresen Ligak antolatutako esku pilota txapelketa izan zen.

## Final laurdenak 

## Finalaurrekoak 

### Finala 
## Kanpo estekak
1949ko Kontxako Bandera

**1949ko Kontxako Bandera** (Banderaren 54. ekitaldia) urte honetako irailaren 4 eta 11an jokatu zen, eta Pedreñak bere hirugarren Kontxako Bandera eskuratu zuen.

## Kontakizuna 
Pedreñak lehenengo igandean 46 segunduko aldea atera zion Esperanzari eta bigarren igandean laugarren denbora markatu bazuen ere tarteak ez ziren hain handiak izan. Lehenengo lau traineruen artean lehia handia izan zen gainera, minutu erdiren bueltan sartu baitziren lauak. Bitxikeria bezala aipatu behar da lehenengo jardunaldiko txanda berak jokatu zirela bigarren jardunaldian, eta ez sailkapenaren araberakoak.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak: Antonio Peral, Federico Castanedo, Casiano Ruiz, Pedro Portilla, Enrique Corino, Miguel Cruz, Florencio Caperochipi, Andres Ballesteros, Baldomero Ballesteros, Luis Cortabitarte, Rafael Sierra, Antonio Sierra, Hermogenes Castanedo, Avelino Castanedo.

## Erreferentziak 
## Ikus, gainera 
* Kontxako Bandera

## Kanpo estekak
2013ko Italiako Giroa

**2013ko Italiako Giroa** Itzuli Handi honen 96. edizioa da. 2013ko maiatzak 4 eta 26 bitartean ospatuko da, 21 etapatan banatutako 3405,3 kilometro eginez Napoli eta Brescia artean (2009tik ohi izan den bezala, Giroaren amaiera Milan eta Italiako beste hiri batzuen artean tartekatu da).

## Taldeak 
2013ko edizio honetan 23 taldek parte hartuko dute: UCI ProTeam mailako 19 taldeak, euren partehartzea derrigorrezkoa bait da, eta, Giroaren antolakuntzak gonbidatuta, Profesional Kontinental mailako beste 4k (Androni Giocattoli-Venezuela, Bardiani Valvole-CSF Inox, Colombia eta Vini Fantini-Selle Italia). Hala, 207 txirrindulariko pelotoi bat osatuz. Salbuespen bezala gainditu zen lasterketa profesionaletarako dagoen 200 txirrindulariko muga gonbidapenak eginak zeudenean Katusha UCI ProTeam talde bezala gehitu bait da. Ondorioz, honakoak dira Italiako Giroaren edizio honetan parte hartuko duten taldeak:

## Parte-hartzaileak
## Etapak 
## Sailkapenak 
### Sailkapen orokorra 
### Puntukako sailkapena 
### Mendiko sailkapena 
### Gazteen sailkapena 
### Taldekako sailkapena 
## Kanpo estekak
1948ko Kontxako Bandera

**1948ko Kontxako Bandera** (Banderaren 53. ekitaldia) urte honetako irailaren 6 eta 12an jokatu zen, eta Hondarribiak bere bosgarren Kontxako Bandera eskuratu zuen, hamarkadako laugarrena.

## Kontakizuna 
Pedreñarekin lehia estua izan zuen eta, lehenengo jardunaldiko itsaso txarrean gipuzkoarrak 30 segundotan aurreratu baziren ere, bigarren igandeko itsaso lasaian kantabriarrak izan ziren onenak. Azkenean bien artean 13 segundo eskas izan ziren.

Irailaren 5erako programatua zegoen estropada baina itsasoa benetan txarra zenez astelehenean jokatzea erabaki zen. Biharamoneko itsasoa ere txarra zen baina estropada aurrera eraman zuten antolatzaileek. Hala ere, Peñacastillok atera eta milia bat egina zuenean erretiratu beharra izan zuen trainerua urez bete baitzitzaion, ondorioz bigarren egunean arraun egin bazuen ere bere denbora ez zen kontutan hartu.

Pedreñaren *Cantabria* ontzia besteak baino askoz arinagoa zen (180 kilo), eta garai batean ontziak trukatzen zituztela eta beharbada arau hori berreskuratu behar zela aipatu zen hedabideetan.

## Parte-hartzaileak 
## Emaitzak 
## Tripulazio irabazlea 
* Hondarribia
** Patroia: Beñardo Elduaien
** Arraunlariak:

## Erreferentziak 
## Ikus, gainera 
* Kontxako Bandera

## Kanpo estekak
1947ko Kontxako Bandera

270px|thumb|Garaileak banderarekin.
**1947ko Kontxako Bandera** (Banderaren 52. ekitaldia) urte honetako irailaren 2 eta 9an jokatu zen, eta Hondarribiak bere laugarren Kontxako Bandera eskuratu zuen, hamarkadako lauretatik hirugarrena.

## Kontakizuna 
Aurreko bi urteetako garailea izan zen Pedreñak parte ez hartzea erabaki zuen eta lau traineru gipuzkoarren arteko lehia izan zen. Orio bost segundoko aldeaz nagusitu zen lehenengo igandean baina hondarribiarrek bigarrenean hamar atera eta Bandera eskuratu zuten. Beste bi traineruak donostiarrak izan ziren, Esperanza eta Loiolatarra.

Benetan bitxia da Hondarribiak bi egunetan denbora berbera markatu izana, 21:17:2/5.

## Parte-hartzaileak 
## Emaitzak 
## Tripulazio irabazlea 
* Hondarribia
** Patroia: Beñardo Elduaien
** Arraunlariak:

## Ikus, gainera 
* Kontxako Bandera

## Kanpo estekak
Back to the Future

***Back to the Future***, , 1985eko Robert Zemeckis estatubatuarrak zuzendutako zientzia-fikziozko komedia film bat da. Michael J. Fox, Christopher Lloyd, Lea Thompson, Crispin Glover eta Thomas F. Wilson aktoreek antzeztu zuten.

Steven Spielbergek ekoiztua, Marty McFly, 1985etik 1955ra istripuz bidaia egiten duen nerabea, du pertsonai nagusia. Dr. Emmett "Doc" Brown zientzialariaren laguntzari esker, etxerako bidea bilatu behar du.

Nolabaiteko antzekotasuna duten *Real Genius*, *My Science Project* eta *Weird Science* zientzia-fikziozko nerabe komedia filmeekin batera urte berean estreinatu zen.

Izugarrizko arrakasta lortuaren ondorioz jatorrizko film honek frankizia bat sortu zuen: *Back to the Future Part II* eta *Back to the Future Part III* filmak, telesailak eta zenbait bideo-joko egin zituena.

## Argumentua 
1985, AEB, Kalifornia, Hill Valley berrian Marty McFly (Michael J. Fox) nerabea eta denek erotzat duten Emmett *Doc* Brown (Christopher Lloyd) zientzialaria adiskideak dira. Docek denboran barna bidaiatzeko makina sortu (DeLorean auto egokitua) eta martxan jarri du, ezusteko akats batek Marty 1955ean ipiniko du, hain zuzen ere, bere gurasoak izango direnak (Crispin Glover eta Lea Thompson) elkar ezagutu zuten urtea. Heuren lehen topaketa ezeztatarazi ostean, McFlyek bere gurasoak izango direnak elkar ezagutu eta ezkon daitezen lortu beharko du, bestelakoan bere jaiotza eta izatea bera ere ezinezkoa izango baita.

## Aktore nagusiak 
* Michael J. Fox: Marty McFly
* Christopher Lloyd: Emmett 'Doc' Brown
* Crispin Glover: George McFly
* Lea Thompson: Lorraine Baines McFly
* Thomas F. Wilson: Biff Tannen

Fitxategi:Michael J. Fox (cropped).jpg|Michael J. Fox
Fitxategi:ChristopherLloydOct10.jpg |Christopher Lloyd
Fitxategi:Crispin Glover straight on.jpg|Crispin Glover
Fitxategi:Lea Thompson by Gregg Bond (2008).jpg|Lea Thompson
Fitxategi:Ttg delorean pax.jpg|DeLorean autoa.

## Kanpo estekak 
* Webgune ofiziala 
* Filmaren IMDBko fitxa ikusgai
1946ko Kontxako Bandera

[270px|thumb|[Sociedad Deportiva de Remo Pedreña|Pedreña eta Kaiku.]]
**1946ko Kontxako Bandera** (Banderaren 51. ekitaldia) urte honetako irailaren 1 eta 8an jokatu zen, eta Pedreñak bere bigarren Kontxako Bandera eskuratu zuen.

## Kontakizuna 
Pedreñak bi igandeetan irabazi zuen, bakoitzean bigarrena izan zen Kaikuri 10 segundo inguru atereaz. Aipatzekoa da txanden banaketa egiterakoan Pedreña, Kaiku eta Orio batera aritu zirela eta Aia aldiz bakarrik aritu zela, Orioren B trainerua balitz bezala hartu baitzen.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak:

## Erreferentziak 
## Ikus, gainera 
* Kontxako Bandera

## Kanpo estekak
The African Queen

***The African Queen***, , 1952an John Huston estatubatuarrak zuzendutako abenturazko film bat da. Bertan Humphrey Bogart, Katharine Hepburn, Robert Morley, Peter Bull, Walter Gotell, Richard Marner eta Theodore Bikel aktoreek lan egiten dute. Izen bereko C. S. Forester idazlearen *1935eko izenburu berdineko eleberrian* oinarrituta dago. Oscar Sari bat lortu zuen, Humphrey Bogartentzat hain zuzen ere.

Gizonezko aktore onenaren Oscar Saria (Humphrey Bogart) irabazi zuen.

1990ean Clint Eastwoodek film honetako filmaketan oinarritutako *White Hunter Black Heart* ("Ehiztari Zuri, Bihotz Beltz") filma estreinatu zuen.

## Argumentua 
1914ko abuztua, Ekialdeko Afrika Alemana, Lehen Mundu Gerra hastean (1914-1918), Charlie Allnut (Humphrey Bogart), zurrut egitearen zalea den kanadar kapitain zakarra eta Rose Sayer (Katherine Hepburn), izaera puritano eta zorrotzeko ingeles misiolari metodista, alemaniar soldaduetatik *Afrikar Erregina* deritzon baporeontzi txiki eta zahar batean ihes egingo dute, hartan ibilbide arriskutsuko ibai bat igaroz. Itxuraz, izaera zeharo ezberdinak diren bi gizaki dira, elkar jasateko gai ez direnak, baina beren bidaiak behartutako elkarbizitzak eta biek elkarrekin gainditu beharreko arazo eta oztopoek beren harremana erabat aldatzera derrigortuko ditu.

## Aktoreak 
* Humphrey Bogart: Charlie Allnut
* Katharine Hepburn: Rose Sayer 
* Robert Morley: Samuel Sayer erreberendoa
* Peter Bull: Louisaren kapitaina
* Theodore Bikel: Lehen ofizial
* Walter Gotell: Bigarren ofizial
* Peter Swanwick: Shonako lehen ofizial
* Richard Marner: Shonako bigarren ofizial

## Erreferentziak 
## Ikus gainera 
* *White Hunter Black Heart* (1990, "Ehiztari Zuri, Bihotz Beltz")

## Kanpo estekak 
* IMDBko fitxa
1945eko Kontxako Bandera

[270px|thumb|[Sociedad Deportiva de Remo Pedreña|Pedreña txanpa betean.]]
**1945eko Kontxako Bandera** (Banderaren 50. ekitaldia) urte honetako irailaren 2 eta 9an jokatu zen, eta Pedreñak bere lehenengo Kontxako Bandera eskuratu zuen.

## Kontakizuna 
Aldaketa garrantzitsua gertatu zen urte horretan: estropada eremuan neurketa eta enfilazio berriak ezarri ziren, ordura arte zeuden irregulartasunak eta akatsak konpontzeko asmoz.

Zazpi traineruk hartu zuten parte, hauetatik bost gipuzkoarrak ziren bat kantabriarra eta bestea bizkaitarra. Bandera Pedreña eta Kaikuren arteko lehia estuan erabaki zen, bi jardunaldietan pedreñarrak nagusi izan zirelarik.

Aipatzekoa da egun bietan txandak mantendu egin zirela, bigarren iganderako sailkapena kontutan hartu gabe. Horrela lehen txandan Hondarribia, San Pedro, San Juan eta Loiolatarra aritu ziren eta bigarren txandan Pedreña, Kaiku eta Donostia.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak:

## Ikus, gainera 
* Kontxako Bandera

## Kanpo estekak
2001: A Space Odyssey

***2001: A Space Odyssey*** (euskaraz *2001: Espazioko odisea*) Stanley Kubrickek 1968an zuzendutako estatubatuar zientzia fikziozko filma da, Arthur C. Clarke idazlearen *The Sentinel* (*Zelataria*, 1951) kontakizunean oinarrituta. Filma honekin batera eta aurreko kontakizunean oinarrituz idazle berberak *izenburu berdineko eleberria idatzi zuen.

1968ko Efektu berezi onenen Oscar Saria (Stanley Kubrick) irabazteaz gain, zientzia-fikziozko zinemagintzan ordurarte eta ondoren eginiriko filmen arteko mugarri izateaz gain kultuzko film bilakatu zen, eta ondorengo espazioko bidaiei buruzko filmetan sekulako eragin bisual eta estetikoa izan du.

1984ean *2010: The Year We Make Contact* (*2010: Kontaktua egin genuen urtea'') izeneko jarraipen filma izan zuen.

## Argumentua 
Antzinako estralurtar zibilizazio batek galaxian zehar beste mundu batzuk arakatu eta ahal den heinean bizitza adimentsua bultzarazteko asmoz kristalezko monolito handiak erabiltzen ditu.

Orain dela hiru milioi urte, monolito horietako bat Afrikan agertu eta goserik eta ia desagertzeko zorian dauden tximino antropoide batzuei lanabesak egitea iradoki die: beraz, tximinoek lanabesak haien jan nahian dabilen leopardo bat ehizatzeko darabiltzate.

Handik milioika urtera, jada etorkizunean, Ilargian lurperaturik topatu berri duten beste monolito batek zientzialarien jakinmina piztarazi du. Azkenik, NASAren espazioko misio batetan zehar, HAL 9000 izeneko adimen artifizialdun konputagailu bat gizakiez osatutako eskifaia daraman espaziontzi baten sistemak kontrolatzeaz arduratzen da.

## Aktoreak 
* Keir Dullea: David Bowman doktorea
* Gary Lockwood: Frank Poole doktorea
* William Sylvester: Heywood R. Floyd doktorea
* Douglas Rain: HAL 9000ren ahotsa
* Daniel Richter: Richter buruzagia
* Leonard Rossiter: Andrei Smyslov doktorea
* Margaret Tyzack: Elena
* Robert Beatty: Ralph Halvorsen doktorea
* Frank Miller: Teknikaria
* Edward Bishop: Kapitaina
* Edwina Carroll: Aries laguntzailea
* Penny Brahms: Laguntzailea
* Heather Downham: Laguntzailea
* Alan Gifford: Pooleren aita
* Ann Gillis: Pooleren ama
* Vivian Kubrick: Floyden alaba
* Kenneth Kendall: BBCren aurkezlea

## Kanpo estekak 
* Filmaren IMDBko fitxa ikusgai 
* Kubrick 2001: Espazioko odisea azalduz
Tarte (argipena)

**Tarte** hitzak adieraz eta erabilera zenbait ditu:

* matematikan, tartea, bi zenbaki errealen arteko zenbaki multzo mota;
** estatistikan, konfiantza-tartea;
* musikan, tartea, bi noten altueren arteko aldea;
* fisikan, espazio-denbora tartea, erlatibitatearen teoriako kontzeptu bat.
Bartzelonako Informatika Fakultatea

**Bartzelonako Informatika Fakultatea** Kataluniako Unibertsitate Politeknikoaren Bartzelonako campusean dago. 1976an sortu zen Espainiako lehen fakultateak sortu zirenean (Madrilekoa, Donostiakoa eta Bartzelonakoa).

## Titulazioak 
**Ingeniaritza**

Gradu hauek eskaintzen zituzten 2022an:
* Informatika Ingeniaritzako Gradua. Hiru espezialitaterekin:
** Konputagailuen Ingeniaritza
** Konputazioa
** Software Ingeniaritza

* Datuen zientzia eta ingeniaritza
* Adimen artifiziala
* Bioinformatika

**Graduondoko/Masterrak**

Aukera hauek eskaintzen zuten 2022an

* Informatika Ingeniaritza
* Innovació i Recerca en Informàtica
* Informatika Ingeniaritza - Enpresa
* Adimen artifiziala
* Ziberseguritatea
* FBigarren hezkuntzarako irakasleen formazioa Datuen
* Erasmus Mundus Master in Big Data Management and Analytics
* Datu-zientzia

* Logika hutsa eta aplikatua
* Hiriko mugikortasuna
* Atomoen modelizazio automatikoa eta multieskalakoa Fisika, Kimika eta Biokimikan

**Doktorego-Programak**
* Konputazioa

## Erreferentziak 
## Kanpo estekak 
* Bartzelonako Informatika Fakultateko webgunea
* BIFeko ikasle ohien webgunea
* VGAFIB, Joku eta bideojokuen garapenerako BIFeko elkartea
* L'Oasi, FIBeko kultur elkartea
* BIFeko ikasleen ordezkaritza
* FòrumFIB elkartea
* BIFeko kirol-elkartea
* FestaFIB, BIFeko udaberri-festako elkartea
* Tecnología per a Tothom, IKTen garapenerako elkartea (irabazi asmori gabekoa)
* BIFeko ikasleen Junior-enpresa
* Fiberparty, BIFek antolatzen duen LANParty
1944ko Kontxako Bandera

270px|thumb|Traineruak estropada hasi aurretik.
270px|thumb|Jendetza estropadak ikusten.
**1944ko Kontxako Bandera** (Banderaren 49. ekitaldia) urte honetako irailaren 10 eta 17an jokatu zen, eta Oriok bere 13. Kontxako Bandera eskuratu zuen.

## Kontakizuna 
Aurreko urtean gertatutakoaren ondoren (Oriok denbora onena egin arren bandera ez irabaztea), aurtengo ekitaldian araudia aldatu eta bigarren igandeko *kontsolazio txandakoek* ere aukera izan zuten Bandera eskuratzeko. Hala ere ez zen sorpresarik izan. Oriok lehenengo jardunaldian lorturiko 20 segunduko errentari esker eskuratu zuen garaipena izan ere bigarren igandean San Pedro 9 segundu aurretik sartu baitzen.

Ekitaldi bikaina izan zen, sei traineruek denbora oso onak egin zituzten eta lehenengoa eta azkenaren artean ez zen minutu bateko tarterik izan.

## Parte-hartzaileak 
## Emaitzak 
## Tripulazio irabazlea 
* Emen Gatoxti
** Patroia: Domingo Mitxelena
** Arraunlariak: Inazio Oliden, Luis Gaztañazpi, Santiago Arrillaga, Esteban Azkue, Joakin Fresnedo, Ramon Indo, Jose Mari Zumeta, Joakin Azkue, Inazio Oliden, Ramon Uranga, Batista Oliden, Segundo Manterola eta Jose Mari Azkue.

## Ikus, gainera 
* Kontxako Bandera

## Kanpo estekak
Belle de jour

***Belle de jour*** ( ahoskatua, *convolvulus tricolor* lorearen frantsesezko izena) Luis Buñuelek 1967an zuzenduriko frantziar-italiar filma da. Bertan Catherine Deneuve, Jean Sorel eta Michel Piccoli aktoreek lan egiten dute. Izen bereko Joseph Kessel idazlearen izen bereko eleberrian oinarrituta dago.

## Aktoreak 
* Catherine Deneuve: Séverine Serizy, *Belle de Jour*
* Jean Sorel: Pierre Serizy
* Michel Piccoli: Henri Husson
* Geneviève Page: Madame Anaïs
* Pierre Clémenti: Marcel
* Françoise Fabian: Charlotte
* Macha Méril: Renée
* Maria Latour: Mathilde
* Marguerite Muni: Pallas
* Marcel Charvey: Prof. Henri
* Michel Charrel: Footman
* Bernard Musson: Majordomo
* Francis Blanche: Monsieur Adolphe
* François Maistre: Maisua
* Georges Marchal: Duke
* Francisco Rabal: Hyppolite
* Iska Khan: asiar bezero

## Kanpo estekak 
* IMDBko fitxa
Viridiana

***Viridiana*** Luis Buñuelek 1961ean zuzenduriko hispano-mexikar filma da. Benito Pérez Galdós idazlearen *Halma* eleberrian oinarrituta dago. Cannesen Urrezko Palma irabazi zuen.

## Sinopsia 
Viridiana nobiziak, moja bihurtzear, komentua utzi behar du bere osaba don Jaimeri bisita egiteko, hark ordaindu baitizkio ikasketak. Bere bisitan, don Jaimek, Viridiana eta bere emazte zenaren arteko antzekotasunak txundituta, lokartu egiten du eta bortxatzen saiatzen da, baina azkenean ez da ausartzen. Gero, bera atxikitzen saiatzen da komentura itzuli nahi duenean; gezurra esaten dio, jada ezin izango duela moja izan esanez, lotan zegoela eduki duelako. Honek are gehiago urruntzen du Viridiana bere osabarengandik, honek alde egin ondoren bere buruaz beste egiten baitu. Viridiana, osabaren heriotzaren errudun sentitzen dena, moja izateari uko egiten dio eta etxean geratzen da kristau karitatea praktikatzera, arlote talde bat hartuz, babesa eta janaria eskaintzen diena, baina, azken finean, eraso eta lapurtu egingo diotenak. Don Jaimeren seme Jorgeren etorrerak gaztearen patua behin betiko aldatuko du.

## Aktoreak 
* Silvia Pinal: Viridiana
* Fernando Rey: Don Jaime
* Francisco Rabal: Jorge
* Margarita Lozano: Ramona
* Victoria Zinny: Lucía
* Teresa Rabal: Rita
* Lola Gaos: eskale

## Kanpo estekak
Jaws

***Jaws***, , 1975eko Steven Spielberg estatubatuarrak zuzendutako thriller film da. Aktoreak honako hauek izan ziren: Roy Scheider, Robert Shaw, Richard Dreyfuss, Lorraine Gary eta Murray Hamilton. John Williams musikagileak filmaren ikurtzat hartzen den soinu banda ondu zuen.

## Argumentua 
AEB, Ingalaterra Berria. Kostaldeko herri turistiko batean marrazo erraldoi batek hainbat erasotan lagun hil batzuk edo zauritu ditu. Horrek guztiak larrialdia eragin eta inguruko turismoan kalte ekonomiko larria ekar dezakenez, alkateak (Murray Hamilton) hondartzak turistei itxi edota jazotakoaren berri emateari uko egin dio, guztia ezerezean geratuko delako itxaropenaz. Baina jada hondartza udatiarrez lepo dagoenean, marrazoak berriz ere beste pertsona bat hil du. Horrek jendearengan izuikara itzela eragin duenez, udalak marrazo hiltzaile hori akatzeko ardura hiru gizon ausarti eman die: herriko udaltzain buruari (Roy Scheider), biologo bati (Richard Dreyfuss) eta eskarmentu handiko marrazo arrantzale bati (Robert Shaw).

## Aktoreak 
* Roy Scheider: Brody udaltzain burua
* Robert Shaw: Sam Quint, marrazo ehiztaria
* Richard Dreyfuss: Hooper, itsas biologoa
* Lorraine Gary: Ellen Brody, Brodyren emaztea
* Murray Hamilton: Vaughn alkatea
* Carl Gottlieb: Meadows
* Jeffrey Kramer: Hendricks, zinegotzia
* Susan Backlinie: Chrissie Watkins
* Jonathan Filley: Cassidy
* Peter Benchley: erreportaria

## Filma 
Nazioartean berehalako arrakasta izan zuen: blockbuster filma bilakatu eta 470.653.000 estatubatuar dolar lortu zituen. Honako jarraipen hauek izan zituen: *Jaws 2* (1978), *Jaws 3-D* (1983) eta *Jaws: The Revenge* (1987).

Hiru Oscar Sari irabazi zituen: Jatorrizko soinu banda onenaren Oscar Saria (John Williams), Jatorrizko soinu banda onenaren Oscar Saria (Verna Fields) eta Soinu onenaren Oscar Saria (Robert Hoyt, Roger Heman, Earl Madery eta John Carter). Film onenaren Oscar Sariaren izendapena ere jasu zuen, baina azkenean ''One Flew Over the Cuckoo's Nest* (*Norbaitek kukuaren habiaren gainean hegan egin zuen'') filmak irabazi zuen.

Massachusetts konderriko Martha's Vineyard uhartean eta Menemsha udalerrian filmatu zen.

Irudi:Menemsha.jpg|Menemsha arrantzale herria: filmaren portua bertan girotu zen.

## Kanpo estekak 
* *Jaws* filmaren iragarkia ikusgai. Youtube.com 
* IMDBko fitxa irakurgai
Zinematografo

thumb |eskuinera| 200px | Lumière zinematografoa filmatzen
**Zinematografoa** fotografia sail baten bidez higidura irudikatzeko gai den tresna izan zen, Louis Lumièrek asmatua.  XIX. mendearen amaieran patentatua, zine-filmak filmatzeko eta proiektatzeko gai zen lehen makina izan zen.  Zinematografoa urrats garrantzitsua izan zen zineaz gozatzeko. Geroago, artefaktu aurreratuagoak agertu ziren proiektatutako filmeen kalitatea hobetzen zutenak. 

## Historia 
1895eko otsailaren 13an, Augustek eta Louis Lumière-k “*cinematographe*” patentea aurkeztu zuten. Termino hori Léon Boulyk patentatua zuen 1892an, mugimenduan zegoen irudia hartzeko makina deskribatzeko. Hala ere, 1894. urtean ordainketa faltagatik, izena libre geratu zen eta Lumière anaiek hartu zuten berriro. 

1895eko abenduaren 28an Lumière anaiek zinematografoaren lehenengo erakustaldia egin zuten Parisko Grand Cafén. Louis Lumièrek zenbait film aurkeztu zituen:
* *Sortie des Usines Lumière à Lyon*
* *Querelle de Bébés*
* *Le Bassin des Tuileries*
* ''L'arrivée d'Un Train*
* *Le Régiment*
* *Le Maréchal-Ferrant*
* *La Partie d'Ecarté*
* *Mauvaises Herbes*
* *Le Mur*
* *La Mer''

## Erreferentziak 
## Kanpo estekak 
* Institut-lumiere.org
Kamera geldo

**Kamera geldoa** () zinema eta bideogintzan, irudiak naturalean baino geldoago ibili edo iragaten direnean “kamera geldoan” doazela esan ohi da, arruntean. Berez, teknikoki, kamera lasterra erabili behar da efektu hori lortzeko, hau da, irudiak zineman ohi den segundoko hogeita lau edo hogeita bost fotogramako lastertasunez baino gehiagotan hartu behar dira: irudiak banako gehiagotan zatituz, mugimendua motelago ikusten da, geldoago, proiektatutakoan.

Gauza edo eszena baten irudia paper orri batean proiektatu eta hala irudi hori hartan marrazteko balio duen tresna. Kutxa edo gela ilun bat izaten da, alde batean zulotxo bat edo lente bat duela. Horretatik marratu nahi den irudia, argi askorekin, ageri da. Argazki makinaren oinarrizko printzipio bera du. Aristotelesen garaian erabiltzen zen. Erdi Aroan eguzki eklipseak ikusteko erabili zen. Errenazimentutik aurrera pintore askok erabili zuten: Vasari, Canaletto, etab.

## Erreferentziak 
## Kanpo estekak
Madrilgo Informatika Fakultatea (Madrilgo Unibertsitate Politeknikoa)

**Madrilgo Informatika Fakultatea** Madrilgo Unibertsitate Politeknikoaren barruan dagoen Montegancedoko campusean dago. 1976an sortu zuten Espainiako lehen informatika fakultateak sortu zituztenean (Madrilekoa, Donostiakoa eta Bartzelonakoa).

## Titulazioak 
**Ingeniaritza**
* Informatika Ingeniaritzako Gradua.
* Matematikak eta Informatika Gradua

**Graduondoko/Masterrak**
* Informazio Teknologiak masterra
* Ezagutzaren ingeniaritza masterra
* Software ingeniaritza masterra
* Konputazio Logikoko europar masterra
* Matematika konputazionala masterra
* Software eta Sistemak masterra

**Doktorego-Programak**
* Informatika
* Software eta sistemak

## Instalazioak 
* Museoak 8 paneletan azaltzen ditu zer diren erakusgai dauden 80 objektu: ferrita-memoriak, hutsune-tutuak, txartel zulatuak, hainbat mikroprozesagailu...
* Madrilgo Superkonputazio- eta Bisualizazio-Zentrua](CeSViMa)

## Kanpo estekak
Bikono

eskuinera|150px

Geometrian, **bikonoa** biraketa-gainazal bat da, erronbo bat bere simetria ardatzaren inguruan biratzean sortzen dena. Edo, bestela, bi kono zuzenak oinarritik lotuz ere lor daiteke.

Bikonoa poliedrotzat ere har daiteke, bipiramide baten poligonoaren alde kopurua infiniturantz jotzen duenean:

## Kanpo estekak
Kamera laster

**Kamera lasterra** zinema eta bideogintzan, irudiak naturalean baino lasterrago ibili edo iragaiten direnean “kamera lasterrean” doazela esan ohi da, arruntean. Berez, teknikoki, kamera geldoa erabili behar da efektu hori lortzeko, hau da, irudiak zineman ohikoa den segundoko hogeita lau edo hogeita bost fotogramako lastertasunez baino gutxiagotan hartu behar dira: irudiak banako gutxiagotan zatituz mugimendua lasterrago ikusiko da, arinago, proiektatutakoan.

## Erreferentziak 
## Ikus, gainera 
* Time-Lapse

## Kanpo estekak
Aljubarrotako gudua

**Aljubarrotako gudua** 1385ko abuztuaren 14an gertatutako Portugalgo Erresumaren eta Gaztelako koroaren arteko borrokaldia izan zen. Joanes I.a Aviskoa eta honen konestable Nuno Álvares Pereira izan ziren portugaldar armadaren buruzagiak eta arkulari ingelesen laguntza izan zuten. Joanes I.a Gaztelakoa buru zuen gaztelar armadaren alde, berriz, frantziar, aragoiar eta italiar aliatuak borrokatu ziren. Bataila Leiria eta Alcobaçaren artean dagoen Aljubarrota herrixkatik hurbil gertatu zen, Portugalgo erdialdean eta, askoz gutxiago izan arren, Joanes I.a Aviskoaren indarrek gaztelar armada azpiratu zuten.

Aljubarrotako garaipenaren ostean Joanes I.a Aviskoak Portugalgo koroari eutsi zion, 1383–1385eko Krisialdiari amaiera emanez. Lortutako garaipenagatik Ama Birjinari eskerrak emateko, erregeak Batalha hiria eta bertako Santa Maria da Vitória monasterioa eraikiarazi zituen. 1386an Portugal eta Ingalaterrak Windsorko Ituna sinatu zuten, bi herrialdeen arteko aliantza berretsi zuena. Portugal eta Gaztelaren arteko behin-betiko bakea 1411n sinatu zen, Ayllongo Itunaren bitartez.

## Erreferentziak 
## Kanpo estekak 
*   Aljubarrotako gudua Fundação Batalha de Aljubarrota. Fundacao-aljubarrota.pt
Bétharramgo leizeak

**Bétharramgo leizeak** (frantsesez: *grottes de Bétharram*) Pirinio Atlantikoak eta Pirinio Garaiak artean dauden leizeak dira.

Eremua Pirinio Atlantikoetako Asson eta Lestelle-Bétharram eta Pirinio Garaietako Saint-Pé-de-Bigorre herrien artean dago, sarrera Assonen eta irteera Saint-Pé-de-Bigorren izanik.

## Geografia 
ezkerrera|thumb|Leizearen sabaia.
Urak karekizko mendian 2,8&nbsp;km luzera duen lurrazpiko ibilbidea egin du, hiru galeriatan banaturik. Goialdean areto handiak daude, sabai hanpaturik dutena. Erdialdean ibaiaren antzinako ibilgua, higidurak sortua, eta behealdean egungo ibilgua dago, Paueko uhaitzara doana.

## Historia 
1810ean topatua, lehenengo leize bisitagarrietako bat bilakatu zen. 1880ko hamarkadan, Pauen bizi ziren ingelesek lehenengo bisitak egin zituzten eta 1903an Léon Rossen lanari esker (batez ere elektrifikazioari esker) jende orokorrentzat ireki zituen.

## Kanpo estekak 
* Webgune ofiziala
Le Canard enchaîné

***Le Canard enchaîné. Journal satirique paraissant le mercrédi*** ("Ahate kateatua" euskaraz) Frantziako aldizkari satirikoa da, estatu horren zaharrenetariko bat (bizirik dirauten zaharrenak hauexek dira: *Le Figaro* (1826), *La Croix* (1880), *Le Chasseur français* (1885), *Les Échos* (1904) eta *L’Humanité* (1908). Maurice eta Jeanne Maréchal 1915an sortua, asteazkenetan kaleratzen da eta 446.000 ale inguruko tirada du. Hedabide honetan ikerketa kazetaritzarekin batera karikaturak, komikiak eta umorez azaldutako albisteak aurki daitezke. Historikoki prestigio handia izan du. Hedabidearen lema hauxe da: « La liberté de la presse ne s’use que quand on ne s’en sert pas » (Prentsa askatasuna erabiltzen ez denean ez du ezertarako balio).

## Izenaren jatorria 
Jatorria beste aldizkari baten izena bilatu behar da. XX.mende hasieran Georges Clemenceauk ''L'Homme libre* argitaratzen zuen, gobernuarekin oso kritikoa zen aldizkaria; Frantzian, bestetik, egunkariei familiarki "canard" (ahate) izena ematen zaie. Aldizkari hori zentsuratuta izan zen eta, ondorioz, izena aldatu behar izan zuen, *L’Homme enchaîné''. Mauricek eta Jeanne Maréchalek horretan oinarritu ziren haiena izendatzeko, "Le Canard enchaîné". Baita bi urtetan izena aldatu zioten ere: 1918ko urriaren 15tik 1920ko apirilaren 28 arte "Le Canard déchaîné" izan zen.

Mantxetaren eta ahatearen diseinatzailea Henri Guilac izan zen.

## Aldizkariaren ezaugarri batzuk 
* Ez du publizitaterik argitaratzen. Antza, hedabidearen ekonomia ondo dabil eta ez du diru-iturri hori behar. Horrek nolabait independentzia ematen dio.
* Oso hizkuntza ironikoa erabiltzen du.
* Ezkerrerako joera ideologikoa duela esan daiteke.
* Kolaboratzaileen artean kazetariak direnek bakarrik dute soldata.

## Kolaboratzaileak 
Historia luzeko aldizkaria izanik kolaboratzaileen zerrenda ikaragarria da. Askotan, hauek izengoiti baten azpian ezkutatu egiten dira. Artikulu eta lan asko Jérôme Canardek izenpetzen ditu. Beste gezurrezko izenak hauexek dira: Maréchal à Treno, Georges de la Fouchardière, Jeanson, Breffort, Lebesque, Audouard... Hona hemen benetako izen batzuk:

* Jean-Paul Lacroix
* Michel Gaillard
* Bernard Thomas
* Jean-Yves Viollier
* Jean-Pierre Rey
* Dominique Simonnot
* Ernest Reynaud, R. Tréno izengoitiaz.
* Gaston de Pawlowski
* Pierre Châtelain-Tailhade, Valentine de Coin-Coin, Clément Ledoux, Jérôme Gauthier izengoitiez.
* Nicolas Beau, gaur egun Bakchich aldizkariaren erredaktore-burua.

## Ilustratzaileak 
* Jacek Wozniak (1954)
* Escaro (1928)
* Alain Ghertman (1946)
* Jean-Marie Kerleroux (1936)
* Brito, Carlos Alberto Brito Ferreira do Amaral (1943)
...

## Erreferentziak 
## Kanpo estekak 
*  Webgune ofiziala.
*  Aldizkariari eskainitako web ez-ofiziala.
Pozo Azul

**Pozo Azul** (euskaraz: "Putzu Urdin") Tubilla del Aguako Covanera herrian, Burgosko probintziako iparraldean, dagoen iturburua da. Urak 700 metrotara dagoen Rudrón ibaira doaz eta lurrazpian 10.000 metro baino gehiago ditu.

Eremu karstiko batean sortua, leizearen esplorazioa 1960ko hamarkadan hasi eta oraindik bukatzeke dago.

## Erreferentziak 
## Kanpo estekak
Fuentemolinosko leizea

**Fuentemolinosko leizea** (gaztelaniaz: *Cueva de Fuentemolinos*) Beloradoko Puras de Villafranca herrian, Burgosko probintziako iparraldean, dagoen leizea da.

Eremu karstiko batean sortua, Demandako mendilerroko Cuesta mendiaren barnean dago. Bi sarrera dituen leize honek espeleotema ugari ditu.

Guztira 4.086 metro topografiatu dituzte.

## Erreferentziak 
## Kanpo estekak
Constantino Romero

**Constantino Romero García** (Alcalá de Henares, Espainia, 1947ko maiatzaren 29a - Bartzelona, 2013ko maiatzaren 12a) espainiar telebista aurkezle, esatari eta bikoizketa aktorea izan zen. Bere ahotsa eman zien pertsonen artean Clint Eastwood, James Earl Jonesen Darth Vader, Roger Moore, Arnold Schwarzenegger (film batzuetan) eta William Shatner daude.

## Telebista 
* *Ya sé que tienes novio* (1985) Televisión Española.
* *El tiempo es oro* (1987-1992) Televisión Española.
* *3x4* (1989), TVE
* *La vida es juego* (1992-1993) Televisión Española.
* *Valor y coraje* (1993-1995) Televisión Española.
* *La Parodia Nacional* (1996-2001) Antena 3.
* *Tele risa* (1997) Antena 3.
* *Alta tensión* (1998-1999) Antena 3.
* *Tierra tragame* (1999) Antena 3.
* *Telerisa* (1999) Antena 3.
* *Una vez en la vida* (2001) Antena 3.
* *Domino_Day* (2001-2002) Antena 3.
* *Destino de Castilla a La Mancha* (2002) CMT.
* *Pasapalabra* (2002) Antena 3.
* *La silla* (2002) Telemadrid.
* *Reparto a domicilio* (2003) Telemadrid.
* *Un paseo por Castilla-La Mancha* (2005) CMT.
* *Siempre ellas* (2006) CMT.
* *Matrícula* (2007-2009) Cantabria TV.
* *Cantando en familia* (2008) CMT.
* *Tierra de Tesoros* (2009) CMT.

## Filmografia 
* *La verdad oculta* (1988), Carlos Benparrek zuzenduta.
* *Di que sí* (2004), Juan Calvok zuzenduta.
* *Héroes* (2010), Pau Freixasek zuzenduta.
El Sidróngo leizea

**El Sidróngo leizea** (; ) Asturiasko Piloña udalerrian kokatua dagoen leize-zulo bat da.

Paleolito garaiko labar margoak ere dituen leize honetan 1994an Neanderthalgo gizakien aztarnak topatu zituzten. Oso egoera onean zeuden eta hauei esker neanderthalen ADN mitokondriala sekuentziatzea lortu zuten.

## Erreferentziak 
## Kanpo estekak
Elkar-bazterketa

Informatikan, **elkar-bazterketa** baldintza bat da, programazio konkurrentean erabiltzen dena, prozesu edo hari desberdinak sekzio kritikoan aldi berean sartzea ekiditeko. Metodo honekin lortu nahi da datuak modu atomikoan lortzea.

## Sekzio Kritikoa 
Sekzio Kritikoa, programazioan, datu partekatu baten moldaketa egiten den lekua da. Bertan prozesu edo hari bakar batek datua edo datuak alda ditzake, honekin datuaren erabilera desegokia baztertzen da, eta ezin dute aldi berean eta bestearen aldaketa kontutan hartu gabe aldatu.

Sekzio Kritikoaren erabileran erabiltzen den metodorik ezagunena semaforoaren inplementazioa da. Inplementazio honekin sekzio kritikoa zabalik eta erabilera posible dela adierazten da, edo itxita dagoela esaten da, non prozesua zabalik egon arte itsaron beharko duen. Semaforoaren soluzioa oso sinplea da, eta zenbait problema ebazteko nahikoa da, baina problema konplexuetan ez da nahikoa soluzio honekin, elkar blokeaketaren arazoa ekar dezakelako, non prozesu guztiak zain dauden sekzio kritikoan sartzeko, baina aldi berean ezin dute erabiltzen ari diren beste sekzio kritikoa askatu.

Semaforoaren inplementazioaren hobekuntza desberdinak dira erabili ohi diren algoritmoak, adibidez denbora epe batean ezin bada sekzio kritikoan sartu, sartzen saiatzeari ekin eta beste sekzio kritikoan sartuta badago, hau askatu eta ondoren berriro sartzen saiatu.

## Kanpo estekak
Dogma (argipena)

**Dogma** hitzak adiera eta erabilera zenbait ditu:

* dogma, erakunde baten printzipioen multzoa, eta **dogmatismoa**, horiek jarraitzeko joera eta arau itxia;
* dogmatismo, filosofia-eskola;
* Dogma 95, zinema-mugimendua.
* Dogma (filma), 1999ko Kevin Smith estatubatuarrak zuzendutako film bat.
Mespretxu

thumb|180px|Emakume bat **mespretxu** imintzio bat egiten.

**Mespretxua** edo **erdeinua** zerbait edo norbaiten aurka adierazten den nazka, arbuio edo gutxiespenezko emozioa eta horren ondorioa da. Zerbait edo norbait begirunez tratatzen ez den egoerari ere aplikatzen zaio.

## Ikus, gainera 
* Gutxiesgarri
* Iseka

## Kanpo estekak
Pan European Game Information

|-
| **Siglak** || PEGI
|-
| **Sortze data** || 2003ko Udaberria
|-
| **Zerbitzua** || Bideo-jokoen adin kalifikazioa
|-
| **Egoitza** ||  Brusela 
|-
| **Webgunea** || www.pegi.info
|}

**PEGI** (**Pan European Game Information**, euskaraz, Joko Informazio Paneuroparra) Europa mailan orokortu den bideo-jokoen adin kalifikazio estandar ez legezkoa da. Sistema hau 2003ko udaberrian ezarri zen eta ordutik 30 herrialdetan (Austria, Danimarka, Hungaria, Letonia, Norvegia, Eslovenia, Belgika, Estonia, Islandia, Lituania, Polonia, Espainia, Bulgaria, Finlandia, Irlanda, Luxenburgo, Portugal, Suedia, Zipre, Frantzia, Israel, Malta, Errumania, Suitza, Txekia, Grezia, Italia, Herbehereak, Eslovakia eta Erresuma Batuan) adin kalifikazio sistema ofiziala izatera iritsi da, fabrikatzaile handien hobespena lortu arte. Bere helburua gurasoak laguntzea da beraien seme-alabei jokoak erosteko orduan. Argitaratutako edozein bideo-jokorentzat prozesu bat jarraitzen du, Inkesta bat egiten zaio bideo-jokoa argitaratu duen enpresari eta emaitzen arabera kalifikazio bat ezartzen zaio.

## Kalifikazioak 
PEGI adin tarteak zehazten ditu 3, 7, 12, 16, eta 18 urtetik aurrerakoak, horiek jokoaren azalean agertzen dira logo baten bitartez, ondoren azaltzen direnak:

Joko bakoitzari adin minimo egokia ezartzeko hainbat faktore hartzen dira kontuan eta horiek ere, erabiltzaile liburuan edo atzeko aldean, azaldu egiten dira produktuan. Faktore horiek hurrengoak dira:

## Erreferentziak 
## Ikus, gainera 
PEGI-ren bideo-joko bilatzailea

## Kanpo estekak
Firuzabad

**Firuzabad** (; ; edo **Shahr-e Gūr** ) Iran erdialdean, Fars probintzian dagoen hiri bat da. Xirazetik 115 kilometrora dago.

20 kilometro baino gehiagoko luzera eta 11 kilometroko zabalera duen eta iparraldetik hegoalderanzko bidea egiten duen Khoja ibaiak bustitako haran emankor batean dago. Hiria buztinezko harresi batek eta lubaki batek inguratzen dute.

Egungo hiritik 4 edo 5 kilometro ipar-mendebaldera Asdaxir I.aren *suzko tenplua* bezala ezagutzen den eraikin handi baten eta hiri baten hondakinak daude, eta tenpluaren atzean, ibaiak lautadan sartzeko zeharkatzen duen zintzurreko haitz baten gainean bi sasandar behe-erliebe daude. Ibaia lautadatik hegoaldeko muturrean dagoen zintzur estu batetik irteten da. Han, irandar istorioaren arabera, Alexandro Handiak, hiria hartzeko ezintasunaren ondorioz, zintzurra zeharkatuz presa bat eraiki zuen, baita, lautadan, hiri hau eta ingurukoak urperatu zituen aintzira bat eraikiz ere. Aintzira III. mendea hasi arte mantendu zen, sasanidar leinuko lehen enperadorea izan zen Asdaxir I.ak urtegia suntsitu eta hala lautada askatu zuenean. Gur izena eman zion hiri berri bat eraiki zuen, eta Farsko bost azpibanaketetako baten hiriburu bihurtu zuen. Ardaxirren oinordekoetako bat izan zen Firuz edo Peroz I.ak, barrutia, bere izena erabiliz, *Firuzabad* (Firuzen hiria) bezala berrizendatu zuen, baina hiriaren izena Gur bezala geratu zen Azud ed Dowlehk (949-982) bere egungo izena eman zion arte. Hiriaren izena bertan sarri bizi zelako aldatu zuen, eta Gur izenak "hilobia" ere esan nahi izatea zoritxarreko aipamenen sorrera izan zen; adibidez "Gurrera (hilobia) doan jendea sekula ez da bizirik itzultzen, gure erregea Gurrera, hirira, doa urtean askotan eta oraindik ez da hil.

Egungo barrutiak 20 herri ditu eta arroza eta garia ekoizten ditu.

## Klima 
## Ikus, gainera 
* Sasandar paisaia arkeologikoa Fars eskualdean

## Kanpo estekak
Ereserki

[eskuinera|thumb|437x437px|*[Marseillesa|Marsellesa*, himno nazional frantsesa]]

**Ereserkia** jainko zein pertsona bat laudatzeko edo gertakari gogoangarri bat ospatzeko egindako musika lana da. Nazio edo estatu bat goresteko egina denean, nazio ereserki deritzo. Hainbat kirol taldek (adibidez, futbol taldeek) ere izaten dute ereserkia.

Antzina, jainkozinotasun baten ohorezko koru-konposizio bat zen. Antzina idatziz jasotako musikarik zaharrena Mesopotamoako erresuma hurritako kanta bat da, Nikkal jainkosari eskainitako ereserki gisa interpretatu dena, idazkera kuneiforme ugaritiko silabikoan atzemandako musika-notazio baten trazak dituena.

Himnoen mendebaldeko tradizioa himno homerikoekin hasten da. Himno greko zaharren bilduma bat dira, K.a. VII. mendean idatziak, eta Antzinako Greziako erlijioaren jainkoak goraipatzen dituzte. K.a. III. mendeko Alexandriako Kalimako poetaren sei himno literarioz osatutako bilduma bat kontserbatu da (*Ὕμνοι*). 

Himno edo ereserkia liturgia balioarekin erabili zen Erdi Aroko latinezko literatura kristauan (adibidez, Tomás de Aquinok Corpusaren eguna ospatzeko idatzitako *Pange lingua*). Hitza grezierazko '''' (hymnos) eratorria da, eta Europako ia hizkuntza guztietara pasatu zen zentzu edo esanahi berean.

Gainera, gertakari hain goren baten musika- edo literatura-irudikapena da, musikan edo testuan irudikatu beharra eragiten duela.

Ereserki bat jainkoei, santu bati, heroi bati edo pertsona ospetsu bati eskainia egon daiteke. Garaipen bat edo beste gertaera gogoangarri bat ospatzeko edo pozaren berri emateko ere erabil daiteke; kasu horretan, hobe da oda deitzea. Era berean, musika-konposizio bat izan daiteke, talde bat, eskualde bat, herri bat edo nazio bat identifikatzen duena eta hura interpretatzen dutenak batzen dituena. Azken himno horiek martxak edo olerki lirikoak izan ohi dira.

## Erreferentziak 
## Kanpo estekak
Benantxio Irureta

**Benantxio Irureta** (Aizarna, 1953ko irailaren 10a - Aneto, 2013ko maiatzaren 11) euskal mendizale nabarmena izan zen. Himalaia eta munduko mendilerro altuenetara hainbat espedizioetan parte hartu izan zuen, 2001 urtean Sakana-Pumori espedizioan besteak beste.

## Ikus, gainera 
* Beñat Arrue
Alcobaça

**Alcobaça** (portugesez  ahoskatua) Portugalgo Mendebaldeko azpieskualdean eta Leiria barrutian dagoen udalerria da. 2011ko erroldaren arabera 56.693 biztanle zituen.

UNESCOk Gizateriaren Ondare izendaturiko Alcobaçako monasterioaren egoitza da.

## Auzoak 
Udalerriak 18 auzo edo *freguesia* dauzka:

## Iruditegia 

Alcobaca-120-Kloster-Treppen-2011-gje.jpg
Alcobaca-166-Kloster-Kreuzgang-Brunnenhaus-2011-gje.jpg
Alcobaca-172-Kloster-Kreuzgang-Brunnen-2011-gje.jpg
Alcobaca-192-Kloster-Kreuzgang-Muschel-2011-gje.jpg
Alcobaca-220-Kloster-Dormitorium-2011-gje.jpg
Alcobaca-224-Kloster-Kueche-2011-gje.jpg
Alcobaca-266-Kloster-Grab des Pedro I-2011-gje.jpg
Alcobaca-274-Kloster-Grab der Ines de Castro-2011-gje.jpg

## Erreferentziak 
## Kanpo estekak